
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1090 


8 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χρηματοδότηση έργων Κατάρτισης προσωπικού του 
Δημόσιου και ευρύτερου Δημόσιου τομέα στα 
πλαίσια του Μ.6.1. του εγκεκριμένου Λ.Π. ΙΝΤΕΒ- 
ΒΕΟ II - Εξωτερικά Σύνορα, από πόρους του ΕΚΤ. 1 

Παροχή της Εγγύησης του Δημοσίου στην Εμπορική 
Τράπεζα της Ελλάδος Α.Ε., ως οργανώτρια και δια- 
χειρίστρια Ομίλου Τραπεζών για τη χορήγηση κοι- 
νοπρακτικού δανείου ποσού δεκαοκτώ δισεκατομ¬ 
μυρίων (18.000.000.000) στον Οργανισμό Ελληνι¬ 


κών Γεωργικών Ασφαλίσεων (ΕΛΓΑ). 2 

Απόδοση, κατά χρήση, των Ξενοδοχείων Ξένιος Ζευς, 
ΣΠΑΠ και Ξενία Ολυμπίας στο Υπουργείο Πολιτι¬ 
σμού . 3 

Απόδοση, κατά χρήση, του ΞΕΝΙΑ Επιδαύρου στο Υ¬ 
πουργείο Πολιτισμού. 4 

Παραχώρηση κατά χρήση δημόσιου δάσους για την 
εγκατάσταση και λειτουργία Κατασκηνώσεων στη 
θέση «Τούμπα» περιοχής Ν. Φωκαίας Δήμου Κασ- 
σάνδρειας Χαλκιδικής. 5 


Αύξηση συντάξεων του Ταμείου Επικουρικής Ασφάλι¬ 
σης και Πρόνοιας Προσωπικού ΕΡΤ και Τουρισμού 6 
Αύξηση του εφάπαξ βοηθήματος που χορηγεί το Τα¬ 


μείο Πρόνοιας Δικηγόρων Θεσσαλονίκης στους 

ασφαλισμένους του. 7 

Αύξηση για το έτος 1999 των καταβαλλόμενων συντά¬ 
ξεων του Ταμείου Επικουρικής Ασφάλισης Υπαλλή¬ 
λων Φαρμακευτικών Εργασιών. 8 


Τροποποίηση της ΔΥ1α/24451/3.12.1997 (ΦΕΚ 1116/ 
Β'/15.12.1997) απόφασης, περί συγκρότησης Συμ¬ 
βουλίου Κρίσης και Επιλογής Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων 


(Σ.Κ.Ε.Ι.Ο. Π.Ν.Ι.) της Περιφέρειας Θεσσαλίας. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη ΜΑΡΘΟΠΟΥΛΟΥ ΣΥΡΜΑΤΕ- 
ΝΙΑ του Ιωάννη. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΥΠΠΟ/ΔΙΛΑΠ/γ/1995/ 
29482/15.5.97 (ΦΕΚ674/Β78.8.97). 11 


ΑΠΟΦΑΣΕΙ Σ 

Αριθ. 18954/ΚΠ 1361 (1) 

Χρηματοδότηση έργων Κατάρτισης προσωπικού του 
Δημόσιου και ευρύτερου Δημόσιου τομέα στα πλαίσια 
του Μ.6.1. του εγκεκριμένου Λ.Π. ΙΝΤΕΒΒΕΟII - Εξωτερι¬ 
κά Σύνορα, από πόρους του ΕΚΤ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 Κυβέρνηση και Κυβερνητικά Όργανα. 

2. Το Π.Δ. 138/93 Περί Οργανισμού του Υπουργείου 
Εθνικής Οικονομίας. 

3. Το Π.Δ. 437/85 άρθρο 5 περί αρμοδιοτήτων του 
ΥΠΕΘΟ. 

4. Την υπ’ αριθμ. 34001/ΔΙΘΕ 1957/9.10.96 Κοινή 
Απόφαση του Πρωθυπουργού και του Υπουργού Εθνικής 
Οικονομίας «Περί καθορισμού αρμοδιοτήτων των Υφυ¬ 
πουργών Εθνικής Οικονομίας» ΦΕΚ 937/Β/14.10.96. 

5. Την απόφαση Ε(96) 1613/30.7.1996 Νο. ΕΤΠΑ 
940010007 Νο.ΑΝΒΙΝΟΟ 94 ΕΙ116007 της Επιτροπής της 
Ε.Ε. για την έγκριση χρηματοδότησης της Κοινοπκής 
Πρωτοβουλίας ΙΝΤΕΒΒΕΟII - Εξωτερικά σύνορα. 

6. Το Λειτουργικό Πρόγραμμα της Κοινοτικής Πρωτο¬ 
βουλίας ΙΝΤΕΒΒΕΟ II - Εξωτερικά σύνορα αποτελεί σύμ¬ 
φωνα με την προαναφερόμενη απόφαση Σύμβαση Προ¬ 
γράμματος. 

7. Τις διατάξεις του άρθρου 13 του Ν.2150/94 (ΦΕΚ 
93/Α) «Εθνικό Ινστιτούτο Εργασίας και άλλες διατάξεις» 

8. Τις διατάξεις του Κανονισμού (ΕΟΚ) αριθμ. 2081/93, 
2082/93,2084/93,2052/88,2988/95,2185/96 που διέπουν 
τα Διαρθρωτικά Ταμεία. 

9. Την κοινή απόφαση Πρωθυπουργού και Υπουργού 
Εργασίας και Κοινωνικών Ασφαλίσεων με αριθμ. 80078/ 
4.10.1996 (ΦΕΚ924/Β796). 

10. Τις διατάξεις του άρθρου 18 παρ.3 και 4 του 
Ν.2224/94 (ΦΕΚ 112/Α) «Ρύθμιση θεμάτων εργασίας, συν¬ 
δικαλιστικών δικαιωμάτων κλπ.». 

11. Την Απόφαση Υπουργού Εργασίας & Κοινωνικών 
Ασφαλίσεων αριθμ. 111232/12.12.97 σχετικά με τα «Κρι¬ 
τήρια Πιστοποίησης Δομών Συνεχιζόμενης Επαγγελμα¬ 
τικής Κατάρτισης». 

12. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

13. Την ισχύουσα Φορολογική Νομοθεσία και ιδιαίτερα 
τις διατάξεις που αφορούν το νομότυπο των φορολογι¬ 
κών στοιχείων και παραστατικών. 

14. Την υπ’ αριθμ. 2007892/461/1998 Κοινή Απόφαση πε¬ 
ρί ανακτήσεως αχρεωστήτως ή παρανόμως καταβληθέ- 
ντων ποσών από εθνικούς πόρους ή πόρους της Ευρωπαϊ¬ 
κής Ενωσης στα πλαίσια υλοποίησης κοινοτικών πολιτικών. 

15. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
προγραμμάτων. 

16. Τα επεξηγηματικά δελτία 3ΕΜ 2000, όπως αυτά 
εγκρίθηκαν με την απόφαση της Επιτροπής τον Απρίλιο 
του 1997. 

17. Το γεγονός ότι από τις διατάξεις αυτής της απόφα¬ 
σης δεν προκαλείται πρόσθετη δαπάνη πέραν αυτής που 
έχει ήδη προβλεφθεί με προηγούμενες αποφάσεις. 

18. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω επιχειρησιακό πρόγραμμα. 


Επειδή: 

1. Διαπιστώνουμε: α) την αναγκαιότητα συμπλήρωσης 
των ενταγμένων δράσεων φορέων του Δημοσίου ή του 
ευρύτερου Δημόσιου Τομέα που χρηματοδοτούνται στα 
πλαίσια άλλων μέτρων εκτός υποπρογράμματος 6 του 
προγράμματος ΙΝΤΕΒΒΕΟ II - Εξωτερικά Σύνορα, β) οι 
δράσεις αυτές θα καταστούν περισσότερο αποτελε¬ 
σματικές μέσω του Μ.6.1. «Κατάρτιση σε δράσεις που 
υλοποιούνται από το πρόγραμμα ΙΝΤΕΒΒΕΟ II», το οποίο 
στοχεύει στην παροχή απαραίτητης κατάρτισης του 
ανθρώπινου δυναμικού ώστε να είναι σε θέση οι φορείς να 
αξιοποιήσουν με τον καλύτερο τρόπο τα μέσα που προ¬ 
μηθεύτηκαν ή τις δομές οργάνωσης ή συνεργασίας που 
δημιούργησαν με τις επιχορηγήσεις του εν λόγω προ¬ 
γράμματος. 

2. Επιβεβαιώνουμε το ενδιαφέρον των φορέων οι 
οποίοι πρότειναν προγράμματα κατάρτισης σχετικά με 
την εξειδίκευση του μόνιμου προσωπικού τους σε θέ¬ 
ματα που σχετίζονται με τις δράσεις και τους στόχους 
του ΙΝΤΕΒΒΕΟ II και τα οποία θα πραγματοποιήσουν 
στους επιλέξιμους από το Πρόγραμμα Νομούς, αποφα¬ 
σίζουμε: 


ΦΟΡΕΑΣ 

ΕΡΓΟ ΠΡΟΫΠΟΛΟΓΙΣΜΟΣ 

1. Υπουργείο 
Ανάπτυξης 

Ι.Τ.Ε. 

Εκπαίδευση χρηστών στο έργο «Κέντρο Τηλεματικής - Πληρο¬ 
φοριακή λεωφόρος διασύνδεσης οργανισμών Κρήτης, Κύπρου 
και χωρών Νοτιοανατολικής Μεσογείου 

55,2 εκατ. δρχ. 

2. Υπουργείο 
Δημόσιας Τάξης 

ι) Εκπαίδευση σε νυχτερινές και ημερήσιες πτήσεις με το ελικόπτερο 
ιι) Εκπαίδευση στη χρήση με διόπτρες 
ιιι) Εκπαίδευση με συνοριακούς φύλακες 

Σύνολο Υπουργείου Δημόσιας Τάξης 

270.000.000 

50.000.000 

124.500.000 

494,5 εκατ. δρχ. 

3. Υπουργείο 
Οικονομικών 

Εκπαίδευση προσωπικού για τη χρήση του έργου «Κατασκευή κτιρίων 
ελέγχου φορτηγών ΤΙΒ και ειδικός εξοπλισμός τριών παραμεθορίων Τε¬ 
λωνείων» 

10 εκατ. δρχ. 

4. Υπουργείο 

Υγείας και 
Πρόνοιας 

Εθνική Σχολή 
Δημόσιας Υγείας 

α) Κατάρτιση μόνιμου προσωπικού 
β) Ενημέρωση ειδικών ομάδων πληθυσμού, με 
ι) διοργάνωση ημερίδων, και 
ιι) έντυπο υλικό 

208.000.000 

20.000.000 

20.000.000 

248 εκατ. δρχ. 


ΓΕΝΙΚΟ ΣΥΝΟΛΟ 

807,7 εκατ. δρχ. 


1. Την χρηματοδότηση με πόρους του ΕΚΤ κατά 75% και 
με εθνικούς πόρους κατά 25% των παρακάτω έργων: 

2. Η συνδρομή του ΕΚΤ καταβάλλεται στο φορέα υλο¬ 
ποίησης από το Υπουργείο Εργασίας και Κοινωνικών 
Ασφαλίσεων σε τρεις δόσεις, με την προϋπόθεση ότι έχει 
καταβληθεί από τις αρμόδιες υπηρεσίες της Επιτροπής 
της Ε.Ε.,ως εξής: 

α) Η πρώτη δόση, ύψους 50% του συνόλου της εγκεκρι¬ 
μένης συνδρομής ΕΚΤ του προγράμματος κατάρτισης, 
καταβάλλεται μετά την έναρξη του προγράμματος. 

β) Η δεύτερη δόση, ύψους 30% του συνόλου της εγκε¬ 
κριμένης συνδρομής ΕΚΤ του προγράμματος κατάρτι¬ 
σης, καταβάλλεται μετά την απορρόφηση του 50% της 
πρώτης δόσης, γεγονός που αποδεικνύεται από υποβλη- 
θέν στην αρμόδια αρχή Δελτίο Παρακολούθησης φυσι¬ 
κού και οικονομικού αντικειμένου του προγράμματος, 
γ) Η τρίτη δόση, ύψους 20% του συνόλου της εγκεκρι¬ 


μένης συνδρομής ΕΚΤ του προγράμματος κατάρτισης, 
καταβάλλεται κατόπιν αίτησης του φορέα υλοποίησης 
μετά την ολοκλήρωση του προγράμματος και την διενέρ¬ 
γεια εσωτερικού ελέγχου από πλευράς του Υπουργείου 
Εργασίας και Κοινωνικών Ασφαλίσεων. 

3 Η εθνική συ μμετοχή εξασφαλίζεται από το ΥΠ ΕΘΟ και 
εγγράφεται στο Π.Δ.Ε. σε ειδικές ΣΑΕ. 

4. Η υπέρβαση του εγκριθέντος κόστους δεν χρηματο¬ 
δοτείται. 

5.0 φορέας υλοποίησης των έργων υποχρεούται να τη¬ 
ρεί όλα τα απαραίτητα αποδεικτικά στοιχεία που αφο¬ 
ρούν την πρόοδο του φυσικού και οικονομικού αντικειμέ¬ 
νου του έργου και να τα θέτει στη διάθεση των αρμοδίων 
ελληνικών και κοινοτικών αρχών. 

6. Απαραίτητη προϋπόθεση για την έναρξη της χρημα¬ 
τοδότησης είναι η δέσμευση του χρηματοδοτούμενου να 
υποβάλει τα κατωτέρω αναλυτικά στοιχεία: 

* περιγραφή αντικειμένου 

* φάσεις υλοποίησης 

* χρονοδιάγραμμα, 

* αναλυτικό προϋπολογισμό σε όλες τις φάσεις της 
υλοποίησης. 

7. Αναφορικά με την υλοποίηση των ενεργειών κατάρτισης 
πρέπει να ακολουθούνται οι διατάξεις που διέπουν τη λει¬ 
τουργία και διαχείριση του ΕΚΤ, οι Κανονισμοί (ΕΟΚ) αριθμ. 
2081/93, 2082/93 και ειδικώτερα ο Κανονισμός (ΕΟΚ) με α- 
ριθμ. 2084/93 που αφορά το ΕΚΤ, καθώς και το σύστημα δια¬ 
χείρισης παρακολούθησης, αξιολόγησης ελέγχου ενεργει¬ 
ών κατάρτισης χρηματοδότησης από το ΕΚΤ στο πλαίσιο 
του Επιχ/κού Προγράμματος «Εκσυγχρονισμός της Δημό¬ 
σιας Διοίκησης» «ΚΛΕΙΣΘΕΝΗΣ» (ΦΕΚ 609/Β/16.8.98). 

Από το ως άνω σύστημα διαχείρισης εξαιρείται το 
Υπουργείο Δημόσιας Τάξης, το οποίο υποχρεούται να τη¬ 
ρεί φάκελλο στοιχείων υλοποίησης των ενταγμένων έργων 
τον οποίο θα καταθέσει στην Γραμματεία της Κ.Π. ΙπΙθπθρ 
II, καθώς επίσης και να προσκομίσει βεβαιώσεις πραγματο¬ 
ποίησης των ενταγμένων προγραμμάτων κατάρτισης. 

8. Για κάθε εγκεκριμένη πρόταση εκδίδεται εγκριτική 
απόφαση του Γενικού Γραμματέα του ΥΠΕΘΟ στην οποία 
αναφέρονται αναλυτικά: ο αριθμός των καταρτιζομένων, 
οι ώρες κατάρτισης, ο εγκεκριμένος προϋπολογισμός 
συνολικά καθώς και ο χρόνος υλοποίησης. 

9. Η εγκριτική απόφαση γνωστοποιείται στον φορέα 
υλοποίησης από το Υπουργείο Εθνικής Οικονομίας. 

10. Η παρούσα κοινή υπουργική απόφαση ισχύει από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΧΡΗΣΤΟΣ ΠΑΧΤΑΣ ΧΡΗΣΤΟΣ ΠΡΩΤΟΠΑΠΠΑΣ 

-Φ- 

Αριθ. 2/28072/0025 (2) 

Παροχή της Εγγύησης του Δημοσίου στην Εμπορική Τρά¬ 
πεζα της Ελλάδος Α.Ε., ως οργανώτρια και διαχειρί- 
στρια Ομίλου Τραπεζών για τη χορήγηση κοινοπρα- 
κτικού δανείου ποσού δεκαοκτώ δισεκατομμυρίων 
(18.000.000.000) στον Οργανισμό Ελληνικών Γεωργι¬ 
κών Ασφαλίσεων (ΕΛΓΑ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 και της παρ. 10 του άρ¬ 
θρου 15 του Ν. 2469/1997. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 180/4.5.1999) 
με την οποία παρασχέθηκε η σύμφωνη γνώμη της στον Υ¬ 
πουργό Οικονομικών για την χορήγηση της εγγύησης του 
Ελληνικού Δημοσίου στην Εμπορική Τράπεζα. 

3. Το αριθμ. 3/21.4.99 έγγραφο του ΕΛΓΑ με το οποίο 
ζητάει την εγγύηση του Ελληνικού Δημοσίου. 

4. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0006Α/ 
4.10.96 (ΦΕΚ 922/Β77.10.96 «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου, σε όμιλο Δανειστριών Τραπεζών με διαχειρί- 


στρια την Εμπορική Τράπεζα της Ελλάδος για τη χορήγη¬ 
ση δανείου προς τον Οργανισμό Ελληνικών Γεωργικών 
Ασφαλίσεων (ΕΛΓΑ) ποσού δρχ. δεκαοκτώ δισεκατομμυ¬ 
ρίων (18.000.000.000) για την αντιμετώπιση των ζημιών 
που προκλήθηκαν στη γεωργία από θεομηνίες και δυσμε¬ 
νείς καιρικές συνθήκες. 

Τ ο Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853,858,862 και 863 του Α.Κ. 

Η χορήγηση και εξυπηρέτηση του δανείου θα γίνει σύμ¬ 
φωνα με την δανειακή σύμβαση που θα υπογράφει μετα¬ 
ξύ ΕΛΓΑ και Τραπεζών. 

Οι συμμετέχουσες Τράπεζες είναι οι εξής: 

Ποσό 

ΣΕΔΙΣΔΡΧ 


ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 3δις 
ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 6,5 δις 

ΕΤΒΑ 6,5 δις 

500ΙΕΤΕ ΘΕΝΕΒΑΙΕ 2 δις 

ΣΥΝΟΛΟ 18 δις 


Περιληπτικά οι όροι του δανείου είναι οι εξής: 

Ποσό: Δεκαοκτώ δισεκατομμύρια (18.000.000.000) δρχ. 

Διάρκεια: Δέκα (10) χρόνια. 

Περίοδος Χάριτος: Τρία (3) χρόνια. 

Επιτόκιο: Κυμαινόμενο αναπροσαρμοζόμενο ανά εξά¬ 
μηνο, ίσο κάθε φορά με το επιτόκιο ΑΤΗΙΒΟΗ έξι (6) μη¬ 
νών, όπως αυτό εμφανίζεται στην οθόντη ΒΕΙΙΤΕΗ5 δύο 
εργάσιμες ημέρες πριν από κάθε ημερομηνία αναπρο¬ 
σαρμογής επιτοκίου, προσαυξημένο κατά σαράντα εκα¬ 
τοστά (0,40%) της μιάς εκατοστιαίας μονάδας. 

Εκτοκισμός και καταβολή τόκων: Πραγματικό εξάμηνο. 
Η πληρωμή των τόκων θα γίνεται στο τέλος κάθε περιό¬ 
δου εκτοκισμού. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
εξόδων να καταβάλουμε στις δανείστριες Τράπεζες μέσω 
της διαχειρίστριας ή αυτοτελώς στις δανείστριες Τράπε¬ 
ζες μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π. Δ/τος αριθ. 16/89 (ΦΕΚ 6/1989) και τις 
οδηγίες της εγκυκλίου μας αριθ. 98348/2945/8.8.79. 

Η διαχειρίστρια Τράπεζα, παρακαλείται να μας στείλει 
αντίγραφο της σύ μβασης που θα υπογράψει με τον ΕΛΓΑ 
και να μας ενημερώνει για την πορεία της εξυπηρέτησης 
του δανείου. 

Ο ΕΛΓΑ, παρακαλείται να φροντίζει για την εμπρόθεσμη 
εξόφληση του εν λόγω δανείου. 

Καθορίζουμε προμήθειες υπέρ του Δημοσίου 1%0 για 
την παρεχόμενη εγγύησή του, την οποία θα εισπράττει η 
διαχειρίστρια Τράπεζα και θα την αποδίδει στο Δημόσιο 
σύμφωνα με το έγγραφό μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαΐου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Τ/955 (3) 

Απόδοση, κατά χρήση, των Ξενοδοχείων Ξένιος Ζευς, 

ΣΠΑΠ και Ξενία Ολυμπίας στο Υπουργείο Πολιτισμού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 24, παρ. 1 του Συντάγμα¬ 
τος. 

2. Τις διατάξεις του Ν. 1126/1981 «περί κυρώσεως της 
εις Παρισίους την 23η Νοεμβρίου 1972, υπογραφείσης 
Διεθνούς Συμβάσεως για την προστασία της παγκόσμιας 
πολιτιστικής και φυσικής κληρονομιάς» (ΦΕΚ 32/Α). 

3. Τις διατάξεις του Ν. 2039/92 «Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης» (ΦΕΚ61/Α). 

4. Τις διατάξεις του άρθρου 9, παρ. 13 του Ν. 2557/97 
«Θεσμοί, μέτρα και δράσεις της πολιτιστικής ανάπτυξης» 
(ΦΕΚ 271/Α'). 

5. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α/93), σε συν¬ 
δυασμό με το Π.Δ. 365/97 «Διατήρηση εποπτείας 
Ν.Π.Δ.Δ. από το Υπουργείο Ανάπτυξης» (ΦΕΚ 241/Α/97). 

6. Την υπ’ αριθ. ΥΠΠΟ/ΑΡΧ/Α1/φ7/10834/566 Π.Ε. «Κα¬ 
θορισμός Ζώνης Α' Απολύτου προστασίας και οριοθε- 
τήσεως Ζωνών Β1 και Β2 αρχαιολογικού χώρου αρχαίας 
Ολυμπίας» (ΦΕΚ 128/Β/27.2.92). 

7. Το γεγονός ότι τα Ξενοδοχεία Ξένιος Ζευς, ΣΠΑΠ και 
Ξενία Ολυμπίας ευρίσκονται σε χώρο που έχει αρχαιολο¬ 
γικό ενδιαφέρον, για την διασφάλιση της αρχαιολογικής 
και κάθε άλλης συναφούς επιστημονικής έρευνας, απο¬ 
φασίζουμε: 

Να αποδοθεί από τον Ελληνικό Οργανισμό Τουρισμού 
(ΕΟΤ) στο Υπουργείο Πολιπσμού η χρήση των παρακάτω 
Ξενοδοχείων και των εκτάσεων του ΕΟΤ: 

1. «Ξένιος Ζευς», ευρισκόμενο στην Αρχαία Ολυμπία, 
μαζί με τον περιβάλλοντα χώρο ήτοι δομημένη επιφάνεια 
1.756 τ.μ και οικόπεδο εμβαδού 18.416 Μ2, όπως απεικο¬ 
νίζεται με στοιχεία ΑΒΓΔΕΖΗΘΙΚΛΑ στο υπ’ αριθ. 
391/135/38456/28.5.79 τοπογραφικό διάγραμμα ΕΟΤ. 

2. «ΣΠΑΠ», ευρισκόμενο στην Αρχαία Ολυμπία, μαζί με 
τον περιβάλλοντα χώρο συνολικού εμβαδού 12.875 Μ2, 
όπως απεικονίζεται με στοιχεία ΑΒΓΔΕΖΗΘΙΚΛΜΝΞΟ- 
ΠΡΑ στο υπ’ αριθμ. 207/133/22561/28.7.69 τοπογραφικό 
διάγραμμα ΕΟΤ. 

3. «Ξενία Ολυμπίας», ευρισκόμενο στην Αρχαία Ολυ¬ 
μπία, μαζί με τον περιβάλλοντα χώρο, ήτοι δομημένη επι¬ 
φάνεια 2.900 τ.μ., και οικόπεδο εμβαδού 13219,50 Μ2, 
όπως απεικονίζεται με στοιχεία ΑΒΓΔΕΖΗΘΑ και 
ΙΚΛΜΝΞΟΠΙ το υπ’ αριθμ. 207/135/38455/28.5.79 
τοπογραφικό διάγραμμα ΕΟΤ. 

4. Το ΥΠΠΟ αναλαμβάνει την υποχρέωση να απορρο¬ 
φήσει το προσωπικό του ΕΟΤ που υπηρετεί στις προανα- 
φερόμενες Ξενοδοχειακές μονάδες με σχέση εργασίας 
Ιδιωτικού Δικαίου Αορίστου Χρόνου. 

5. Η παρούσα απόφαση δεν προκαλεί δαπάνη σε βάρος 
του Προϋπολογισμού του Κράτους. 

6. Η απόφαση αυτή να δημοσιευθεί στην Εφημερίδα 


της Κυβερνήσεως σε αντικατάσταση της Τ/955/15.3.1999 
(ΦΕΚ 259/Β799). 

Αθήνα, 25 Μαίου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ ΕΛΙΣΑΒΕΤ ΠΑΠΑΖΩΗ 
-♦- 

Αριθ, Τ/956 ( 4 ) 

Απόδοση, κατά χρήση, του ΞΕΝΙΑ Επιδαύρου στο 
Υπουργείο Πολιτισμού. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 24, παρ. 1 του Συντάγμα¬ 
τος. 

2. Τις διατάξεις του Ν. 1126/1981 «περί κυρώσεως της 
εις Παρισίους την 23η Νοεμβρίου 1972, υπογραφείσης 
Διεθνούς Συμβάσεως για την προστασία της παγκόσμιας 
πολιτιστικής και φυσικής κληρονομιάς» (ΦΕΚ 32/Α). 

3. Τις διατάξεις του Ν. 2039/92 «Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης» (ΦΕΚ 61/Α). 

4. Τις διατάξεις του άρθρου 9, παρ. 13 του Ν. 2557/97 
«Θεσμοί, μέτρα και δράσεις της πολιτιστικής ανάπτυξης» 
(ΦΕΚ271/Α). 

5. Τις διατάξεις του αριθ. 34593/1108/23.6.1983 «Προ¬ 
στασία Σπηλαίων» απόφαση Υπουργού Πολιτισμού και 
Επιστημών (ΦΕΚ398/Β/8.7.93). 

6. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α/93), σε συνδυα¬ 
σμό με το Π.Δ. 365/97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

7. Το γεγονός ότι το ΞΕΝΙΑ ΕΠΙΔΑΥΡΟΥ βρίσκεται σε 
χώρο που έχει αρχαιολογικό ενδιαφέρον, για την δια¬ 
σφάλιση της αρχαιολογικής και κάθε άλλης συναφούς 
επιστημονικής έρευνας, αποφασίζουμε: 

Να αποδοθεί από τον Ελληνικό Οργανισμό Τουρισμού 
(ΕΟΤ) στο Υπουργείο Πολιτισμού: 

1. Η χρήση του Ξενία Επιδαύρου και της έκτασης ΕΟΤ 
στην Αρχαία Επίδαυρο συνολικού εμβαδού 139.920 τε¬ 
τραγωνικά μέτρα, όπως απεικονίζεται στο με αριθ. 
8/90/30946/2.3.74 γενικό κτηματολογικό διάγραμμα ΕΟΤ. 

2. Το ΥΠΠΟ αναλαμβάνει την υποχρέωση να απορρο¬ 
φήσει το προσωπικό του ΕΟΤ που υπηρετεί στις προανα- 
φερόμενες Ξενοδοχειακές μονάδες με σχέση εργασίας Ι¬ 
διωτικού Δικαίου Αορίστου Χρόνου. 

3. Η παρούσα απόφαση δεν προκαλεί δαπάνη σε βάρος 
του Προϋπολογισμού του Κράτους. 

4. Η απόφαση αυτή να δημοσιευθεί στην Εφημερίδατης 
Κυβερνήσεως σε αντικατάσταση της Τ/956/15.3.1999 
(ΦΕΚ 259/Β799). 

Αθήνα, 25 Μάΐου 1999 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ ΕΛΙΣΑΒΕΤ ΠΑΠΑΖΩΗ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αρίθ. 96162/1996 (5) 

Παραχώρηση κατά χρήση δημόσιου δάσους για την 

εγκατάσταση και λειτουργία Κατασκηνώσεων στη 

θέση «Τούμπα» περιοχής Ν. Φωκαίας Δήμου Κασσάν- 

δρειας Χαλκιδικής. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 9 του Ν. 1878/90 (ΦΕΚ 33/ 
Α'/90) «τροποποίηση των διατάξεων δευτεροβάθμιας το¬ 
πικής αυτοδιοίκησης Ν. 1622/86 και άλλες διατάξεις». 

2. Το άρθρο 16 παρ. 5 του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α"). 

3. Την αριθ. 3396/3.11.1998 απόφαση Πρωθυπουργού 
και Υπουργού Γεωργίας «ανάθεση αρμοδιοτήτων στους 
Υφυπουργούς Γεωργίας Κων/νο Βρεττό και Παρασκευά 
Φούντά». 

4. Την αριθ. 5803/13.11.98 απόφαση Πρωθυπουργού 
και Υπουργού Υγείας και Πρόνοιας (ΦΕΚ 1178/Β7 
13.11.98) «ανάθεση αρμοδιοτήτων στους Υφυπουργούς 
Υγείας και Πρόνοιας Νικ. Φαρμάκη και Θ. Κοτσώνη». 

5. Το αριθ. 3982/21.4.99 έγγραφο του Δήμου Κασσάν- 
δρειας για παραχώρηση δασικής έκτασης στην περιοχή 
Ν. Φωκαίας Χαλκιδικής για τη λειτουργία κατασκήνωσης. 

6. Την αριθ. 07/697/13.5.1999 Πράξη του Νομάρχη Χαλ¬ 
κιδικής, σύμφωνα με την οποία κοινόχρηστη εποικιστική 
έκταση που έχει μορφή δάσους, εμβαδού 30.180 τ.μ. 
(αγρόκτημα Ν. Φώκαιας), όπως απεικονίζεται με στοιχεία 
ΖΗΘΙΚΛΜΝΞΟΠΡΣΤΥΦΧ1,2,3,4,5,6 ΑΒΓ, αβγδεζηθικλΖ 
στο τοπογραφικό διάγραμμα του Τοπογράφου Αναστα¬ 
σίου Μπόλκα, θεωρημένο από το Δασαρχείο Κασσάν¬ 
δρας και από το Τμήμα Τοπογραφήσεων της Δ/νσης 
Πολιτικής Γης και Τοπογραφήσεων Νομαρχιακής Αυτο¬ 
διοίκησης Χαλκιδικής, περιήλθε στη διαχείριση της Δα¬ 
σικής Υπηρεσίας σύμφωνα με το άρθρο 15 του Ν. 1734/ 
1987. 

7. Το αριθ. 1120/28.4.1999 έγγραφο της Δ/νσης Δασών 
Χαλκιδικής και το αριθ. 675/27.4.1999 έγγραφο του Δα¬ 
σαρχείου Κασσάνδρας, με τα οποία συνηγορούν για την 
παραχώρηση της ως άνω αναφερόμενης έκτασης. 

8. Την από 27.4.1999 έκθεση επιπτώσεων και μέτρων 
προστασίας του περιβάλλοντος του Δασολόγου Κων/νου 
Δουλκερίδη για την έκταση που ζητείται για δημιουργία 
κατασκηνώσεων, θεωρημένη από τον Δασάρχη Κασσάν¬ 
δρας, αποφασίζουμε: 

1. Παραχωρούμε κατά χρήση στο Δήμο Κασσάνδρειας 
δημόσιο δάσος εμβαδού τριάντα χιλιάδων εκατόν ογδό¬ 
ντα (30.180) τ.μ. στη θέση «Τούμπα» περιοχής Ν. Φω¬ 
καίας του Δήμου Κασσάνδρειας Ν. Χαλκιδικής, για την 
εγκατάσταση και λειτουργία κατασκηνώσεων. Η παραχω- 
ρούμενη έκταση είναι αυτή που αναγράφεται στην παρ. 6 
του σκεπτικού της παρούσας. 

2. Η παραχώρηση διαρκεί όσο υφίσταται ο σκοπός για 
τον οποίο γίνεται, τελεί δε υπό τους παρακάτω όρους και 
υποχρεώσεις, η μη τήρηση των οποίων συνιστά λόγο 
υποχρεωτικής ανάκλησής της. 

α) Ο επιδιωχθείς με την παραχώρηση σκοπός πρέπει να 
ολοκληρωθεί το αργότερο εντός πενταετίας από την ε¬ 
γκατάσταση του Δήμου Κασσάνδρειας στην παραχωρο ύ- 
μενη έκταση. 

β) Ο Δήμος Κασσάνδρειας πρέπει να λαμβάνει όλα τα 


αναγκαία μέτρα για τηνπρόληψη πυρκαγιάς, σύμφωνα με 
τις υποδείξεις της Δασικής Υπηρεσίας. 

γ) Να οριοθετηθεί από τον Δήμο Κασσάνδρειας η 
παραχωρούμενη έκταση με κτιστά ορόσημα τα οποία θα 
συντηρούνται στο διηνεκές, για να είναι ευχερής ο έλεγ¬ 
χος της έκτασης. 

δ) Στην έκταση αυτή δεν θα ανεγερθεί κανένα νέο κτίσμα. 
Σε περίπτωση που στο μέλλον κριθεί απαραίτητο να ανε- 
γερθούν κτίσματα, αυτά θα κατασκευασθούν σε ακάλυ¬ 
πτους κατά το δυνατόν χώρους και σε ποσοστό που δεν θα 
υπερβαίνει το δεκαπέντε τοις εκατό (15%) της συνολικής 
έκτασης, αφού προηγουμένως τροποποιηθεί η έκθεση ε¬ 
πιπτώσεων και μέτρων προστασίας του περιβάλλοντος. 

ε) Η παραχώρηση γίνεται με αποκλειστικό σκοπό τη δη¬ 
μιουργία κατασκηνώσεων υπό τους όρους που λεπτομε¬ 
ρώς περιγράφονται στην έκθεση επιπτώσεων και μέτρων 
προστασίας του περιβάλλοντος, που συνέταξε ο Δασο¬ 
λόγος Κων/νος Δουλκερίδης και θεώρησε ο Δασάρχης 
Κασσάνδρας με ημερομηνία 27.4.1999. 

Η έκθεση αυτή αποτελεί αναπόσπαστο μέρος της πα¬ 
ρούσας. 

στ) Η κυριότητα της έκτασης παραμένει στο δημόσιο, 
το οποίο δεν φέρει καμιά ευθύνη για τυχόν εκνίκηση ή 
άλλη αιτία επί τμήματος ή εφ’ ολοκλήρου της παραχω- 
ρουμένης (κατά χρήση) έκτασης, από μέρους τρίτων. 

Η παρούσα ισχύει από της εγκατάστασης στην παρα- 
χωρηθείσα έκταση, η οποία θα γίνει αφού χορηγηθεί 
άδεια ίδρυσης και λειτουργίας κατασκήνωσης από τις 
Υπηρεσίες του Υπουργείου Υγείας και Πρόνοιας, σύμφω¬ 
να με τις προϋποθέσεις της αριθ. 1277/8.3.89 απόφασης 
του Υπουργείου Υγείας και Πρόνοιας. 

Η εγκατάσταση θα γίνει συντασσομένου σχετικού 
πρωτοκόλλου παράδοσης - παραλαβής με μέριμνα του 
Δασαρχείου Κασσάνδρας, το οποίο αναλαμβάνει την 
παρακολούθηση εφαρμογής της παρούσας. 

Με την παρούσα δεν θίγονται τυχόν ενέργειες της 
Διοίκησης για αυθαίρετα κτίσματα που υπάρχουν στην 
παραχωρούμενη έκταση και τα οποία δεν εκπληρούσαν 
κατασκηνωτικές ανάγκες πριν την ισχύ του Ν. 1734/87. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 1999 

ΟΙ ΥΦΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΓΕΩΡΓΙΑΣ 

Θ. ΚΟΤΣΩΝΗΣ ΠΑΡΑΣΚΕΥΑΣ ΦΟΥΝΤΑΣ 

- « - 

Αριθ. Φ. 156/700 (6) 

Αύξηση συντάξεων του Ταμείου Επικουρικής Ασφάλισης 

και Πρόνοιας Προσωπικού ΕΡΤ και Τουρισμού. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α, 165) σε συνδυασμό με τις διατάξεις της παρ. 
6 του άρθρου 8 του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 παρ. 
1 και παρ. 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α, 137) καθώς και το Π. Δ/γμα 372/1995 (Α, 201). 

3. Τις διατάξεις του άρθρου 29Ατου Ν. 1558/85 (Α, 137) 
όπως προσετέθη με το άρθρο 27 του Ν. 2081/92 (Α, 154) 
και στη συνέχεια όπως αντικαταστάθη καν με τις διατάξεις 
του άρθρου 1 του Ν. 269/97 (Α, 38). 

4. Τις διατάξειςτου άρθρου 7τουΝ. 1275/1982 (Α, 100). 

5. Την αριθμ. οικ. 1749/9.11.98 κοινή απόφαση του πρω¬ 
θυπουργού και του Υπουργού Εργασίας και Κοιν. Ασφα¬ 
λίσεων «Ανάθεση αρμοδιοτήτων στον Υφυπουργό Εργα¬ 
σίας και Κοιν. Ασφαλίσεων Φ. Ιωαννίδη» (Β, 1171). 

6. Το γεγονός από τις διατάξεις της απόφασης προκα- 
λείται δαπάνη σε βάρος του προϋπολογισμού του ΤΕΑΠ- 
ΠΕΡΤ ύψους 88 εκ. δρ. περίπου για το τρέχον οικονομικό 
έτος, για την οποία έχει εγγράφει πιίστωση στον ΚΑΕ 021 
και η οποία στα επόμενα πέντε χρόνια θα καλύπτεται από 
τα έσοδα του Ταμείου και θα βαρύνει ανάλογα τον παρα¬ 
πάνω κωδικό. 

7. Την αριθμ. 796/8/11.1.99 απόφαση του Υπουργού Ε¬ 
θνικής Οικονομίας σχετικά με την πολιτική που θα ακο¬ 
λουθηθεί κατά το 1999 για την αύξηση των συντάξεων και 
των εφάπαξ παροχών που χορηγούνται από τους φορείς 
κοινωνικής ασφάλισης και το Δημόσιο. 

8. Την από 28.4.99 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

9. Την γνώμη του Δ.Σ. του Ταμείου Επικουρικής Ασφά¬ 
λισης και Πρόνοιας Προσ/κού ΕΡΤ και Τουρισμού που 
διατυπώθηκε στην αριθμ. 11/30.3.99 συνεδρίασή του, 
αποφασίζουμε: 

Οι καταβαλλόμενες από το Ταμείο Επικουρικής 
Ασφ/σης και Πρόνοιας Προσ/κού ΕΡΤ και Τουρισμού συ¬ 
ντάξεις, στους μέχρι 31.12.98 συνταξιούχους αυτού, αυ¬ 
ξάνονται από 1.1.99, ως ακολούθως: 

α) Οι συντάξεις μέχρι του ποσού των 100.000 δρχ. κατά 
ποσοστό 3,9% μη δυναμένων όμως των συντάξεων γήρα¬ 
τος και αναπηρίας να υπολείπονται του ποσού των 40.000 
δρχ. και θανάτου του ποσού των 38.000 δρχ. 

β) Οι συντάξεις από 100.001 δρχ. μέχρι 130.000 δρχ. 
αυξάνονται κατά 3.900 δρχ. 

γ) Στις συντάξεις άνω των 130.000 δρχ. δεν χορηγείται 
αύξηση. 

Το ποσό της σύνταξης, σε κάθε περίπτωση μετά τις 
παραπάνω αυξήσεις, δεν μπορεί να είναι κατώτερο του 
ανωτάτου ορίου της προηγουμένης περίπτωση που προ¬ 
κύπτει με τις αυξήσεις αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 1999 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 
-♦- 

Αριθ.Φ.224/558 (7) 

Αύξηση του εφάπαξ βοηθήματος που χορηγεί το Ταμείο 
Πρόνοιας Δικηγόρων Θεσσαλονίκης στους ασφαλι¬ 
σμένους του. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 
(Α. 165). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α 137). 


3. Τις διατάξεις του άρθρου 15 του Π.Δ/τος 213/1992 
(ΑΊ02). 

4. Τις διατάξειςτου Π.Δ. 372/95 (Α.201). 

5. Τις διατάξεις του άρθρου 29Α του Ν. 1558/1985 (Α’ 
137) όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α38). 

6. Την υπ’ αριθ. 1749/4.11.98 (Β.1171) Κοινή Απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων. 

7. Το γεγονός ότι από την απόφαση αυτή προκαλείται 
δαπάνη ύψους περίπου 10 εκ. δρχ. ετησίως η οποία δεν 
βαρύνει τον Κρατικό Προϋπολογισμό, αλλά θα καλύπτε¬ 
ται για τα επόμενα πέντε έτη από τα έσοδα του Ταμείου 
Πρόνοιας Δικηγόρων Θεσσαλονίκης και θα βαρύνει τον 
ΚΑΕ 0631. 

8. Το 796/8/15.1.1997 έγγραφο του Υπουργού Εθνικής 
Οικονομίας. 

9. Την από 6.4.1999 Οικονομική Έκθεση της Δ/νσης Α- 
ναλογιστικών Μελετών της Γ.Γ.Κ.Α. 

10. Την 5/6/10.2.1999 γνώμη του Δ.Σ. του ταμείου Πρό¬ 
νοιας Δικηγόρων Θεσσαλονίκης. 

11. Τις διατάξεις του άρθρου 7 Ν. 1275/82 (Α 100), απο¬ 
φασίζουμε: 

Το προβλεπόμενο από τις καταστατικές διατάξεις του 
Ταμείου Πρόνοιας Δικηγόρων Θεσσαλονίκης και την 
Φ224/1037/10.7.98 (Β 761) απόφαση του Υπουργού Ερ¬ 
γασίας και Κοινωνικών Ασφαλίσεων, εφάπαξ βοήθημα 
αυξάνεται για τους εξερχόμενους από 1.1.99 και εφεξής 
κατά ποσοστό 5% ήτοι καθορίζεται σε 5.124.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαΐου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ,Φ. 123/762 (8) 

Αύξηση για το έτος 1999 των καταβαλλόμενων συντάξε¬ 
ων του Ταμείου Επικουρικής Ασφάλισης Υπαλλήλων 
Φαρμακευτικών Εργασιών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 
(Α.165). 

2. Τις διατάξειςτου Π.Δ. 213/1992 (Α 102) και του Π.Δ. 
372/1995 (Α, 210). 

3. Τις διατάξεις του άρθρου 27 του Ν. 2081/1992 (Α, 
165). 

4. Την Κοινή Απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
1749/4.11.1998 (Β, 1171). 

5. Το υπ’ αριθ. 796/8/11.1.1999 έγγραφα του Υπουργεί¬ 
ου Εθνικής Οικονομίας με το οποίο καθορίστηκαν τα 
ποσοστά αυξήσεων των συντάξεων τρέχοντος έτους. 

6. Την υπ’ αριθ. 80/3387/23.3.1999 Απόφαση του 
Διοικητικού Συμβουλίου του Ταμείου Επικουρικής Ασφά¬ 
λισης Υπαλλήλων Φαρμακευτικών Εργασιών που λή- 
φθηκε στην 3387/23.3.1999 συνεδρίασή του. 

7. Την από 11.5.99 οικονομική έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του Προϋπολογισμού του 
εν’ λόγω Ταμείου, η οποία κατά το τρέχον έτος υπολο¬ 
γίζεται να ανέλθει στο ύψος των 323.000.000 δρχ. και θα 
καλυφθεί από τις πιστώσεις των ΚΑΕ 0629,0636 και 0637, 
αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Υπαλλήλων Φαρμακευτικών Εργασιών συντάξεις 
προς τους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31.12.1998 χρονικό 
διάστημα, αυξάνονται ως εξής: 

1. Κατά ποσοστό 1,4 τοις εκατό (1,4%) από 1.1.99 επί- 
του ποσού αυτών, όπως είχε διαμορφωθεί στις 
31.12.1998, ως διορθωτικό ποσό των αυξήσεων του 
προηγουμένου έτους. 

2. Ομοίως από την ίδια ημερομηνία, κατά ποσοστό 2,5 
τοις εκατό (2,5%) επί του ποσού αυτών, όπως αυτά θα δια¬ 
μορφωθούν κατόπιν της χορήγησης της προηγούμενης 
αύξησης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Μαΐου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-φ- 

Αριθ.ΔΙα/9532 (9) 

Τροποποίηση της ΔΥ1α/24451/3.12.1997 (ΦΕΚ 1116/Β7 
15.12.1997) απόφασης περί συγκρότησης Συμβου¬ 
λίου Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο. 
Π.Ν.Ι.) της Περιφέρειας Θεσσαλίας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α'). 

2. Τις διατάξεις του άρθρου 1 παρ. 6 του Ν. 1278/82 
(ΦΕΚ 105 τ.Α) όπως αντικαταστάθηκε από την παρ. 1 του 
άρθρου 44 του Ν. 1759/88 (ΦΕΚ 50 τ.Α'). 

3. Τις διατάξεις του άρθρου 37 παρ. 1 του Ν. 2519/1997 
(ΦΕΚ 165/21.8.1997 τ.Α’) «Ανάπτυξη και Εκσυγχρονισμός 
του Εθνικού Συστήματος Υγείας, οργάνωση των υγειονο¬ 
μικών υπηρεσιών, ρυθμίσεις για το φάρμακο και άλλες 
διατάξεις». 

4. Τη ΔΥ1α/24451/3.12.1997 (ΦΕΚ 1116/Β/15.12.1997) 
απόφασή μας. 


5. Το γεγονός ότι ο Γεώργιος Καραγιάννης διορίσθηκε 
στο ΣΚΕΙΟΠΝΙ της Περιφέρειας Θεσσαλίας ως Διευθυ¬ 
ντής Ιατρικής Υπηρεσίας, αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στην Ειδικότητα της Μαιευτικής - Γυ- 
ναικολόγος: 

-Τακτικό μέλος, ως κριτή - εισηγητή για την κρίση 
Δ/ντών τον Γεωργαδάκη Γεώργιο, Δ/ντή στο Ν.Γ.Ν. Βό¬ 
λου, «ΑΧΙΛΛΟ Π Ο ΥΛΕΙΟ», ο οποίος ήταν διορισμένος ως 
κριτής στο ίδιο συμβούλιο, σε αντικατάσταση του Καρα- 
γιάννη Γεωργίου. 

-Τακτικό μέλος ως κριτή για την κρίση Δ/ντών και Επιμε¬ 
λητών την Χατζηϊωάννου - Σιδηροπούλου Αντιόπη, 
Δ/ντρια στο Γ.Π.Ν. Θεσσαλονίκης «ΙΠΠΟΚΡΑΤΕΙΟ», σε 
αντικατάσταση του Γεωργαδάκη Γεωργίου, ο οποίος 
διορίζεται με την παρούσα απόφαση κριτής - εισηγητής. 

2. Κατά τα λοιπά ισχύει οι ανωτέρω τροποποιούμενες 
αποφάσεις. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Μαΐου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-♦- 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στη ΜΑΡΘΟΠΟΥΛΟΥ ΣΥΡΜΑΤΕΝΙΑ του 
Ιωάννη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την αρ. πρωτ. 26/ΤΚΑ/2940/24.2.99 απόφασή της 
έχει χορηγήσει στη ΜΑΡΘΟΠΟΥΛΟΥ ΣΥΡΜΑΤΕΝΙΑ του 
Ιωάννη άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 
Η Νομαρχιακή Σύμβουλος 
Θ. ΕΥΣΤΑΘΙΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην ΥΑ ΥΠΠΟ/ΔΙΛΑΠ/Γ/1995/29482/15.5.97 ΦΕΚ 
(674/β/8.8.97), με την οποία χαρακτηρίσθηκε ως ιστορικό 
διατηρητέο μνημείο το κτίριο ιδιοκτησίας Τσιγγούνη στην 
ακτή Οιάνθης στο Γαλαξείδι, προστίθεται ότι είναι και 
ιδιοκτησίας Όλγας Χαριτοπούλου - Λεβαντή. 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Ρ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.Θΐ.ςΓ 


ΙΝΤΕΡΝΕΤ: ΜοΙ.βγ 

β-Γη&Π: ην35 @ ίιοΙ.ςιι· 
ι-- 


ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 
ΛΑΡΙΣΑ 

(0531) 22 858 



Διοικητήριο Τ.Κ. 41110 
ΚΕΡΚΥΡΑ 

(041) 597449 



Σαμαρά 13 Τ.Κ. 491 00 
ΗΡΑΚΛΕΙΟ 

(0661) 89 127/89 120 



Πλ. Ελευθερίας 1, Τ.Κ. 711 10 
ΛΕΣΒΟΣ 

(081)396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 0 σελ ( 5 ες και άνω ,τροσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 >■ . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 ·· . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 >· . 

Αναπτυξιακών Πράξεων (Τ.Α.Π.Σ.) 


30.000 » . 

1.500 >· . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Γ Ιαράρτημα (Προκηρύξεις θέσεων ΔΕΠ κ.τλ.) 


5.000 >· . 

250 . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 ·> . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Π. 


10.000 >· . 

500 » . 

Ανωνύμων Εταιρειών & Ε.Π.Ε. 


250.000 ·. . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρΤΑΠΕΙ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζειτην 1η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_ 

1 Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 

ϋ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


























